open-index/open-wikipedia-markdown huggingface dataset:
Έντουαρντ Χένρι Πότχαστ

Ο **Έντουαρντ Χένρι Πότχαστ** (10 Ιουνίου 1857 - 9 Μαρτίου 1927) ήταν Αμερικανός ιμπρεσιονιστής ζωγράφος. Είναι γνωστός για τις απεικονίσεις ανθρώπων στον ελεύθερο χρόνο τους στο Σέντραλ Παρκ, και στις παραλίες της Νέας Υόρκης και της Νέας Αγγλίας.

## Η ζωή του και το έργο του
thumb|''Μια μέρα του Ιουλίου (''1914)|left|219x219px
Ο Έντουαρντ Χένρι Πότχαστ γεννήθηκε στις 10 Ιουλίου του 1847 στο Σινσινάτι του Οχάιο. Ο πατέρας του ήταν ο Χένρι Ιγκνάτζ Πότχαστ και η μητέρα του η Μπερναντίν Σάιφερς. Από τις 10 Ιουνίου του 1879 έως τις 9 Μαρτίου του 1881 ο Πότχαστ διδάχθηκε από τον Τόμας Σάτεργουαϊτ Νομπλ, έναν συνταξιούχο καπετάνιο του πολεμικού ναυτικού ο οποίος είχε σπουδάσει με τον Τομά Κουτύρ στο Παρίσι. Ο Πότχαστ σπούδασε αργότερα στη Βασιλική Ακαδημία του Μονάχου με τον Καρλ Μαρ. Μετά την επιστροφή του στο Σινσινάτι το 1885 επανέλαβε τις σπουδές του με τον Νομπλ. Το 1886 αναχώρησε για το Παρίσι, όπου σπούδασε με τον Φερνάντ Κορμόν. Το 1895 μετακόμισε στη Νέα Υόρκη και παρέμεινε εκεί μέχρι το θάνατό του το 1927.
left|thumb|Καλοκαιρινή ημέρα, Παραλία Μπράιτον|218x218px
Μέχρι την ηλικία των 39 ο Πότχαστ εργαζόταν  ως λιθογράφος. Η αγορά ενός από τους πίνακές του από το Μουσείο Τέχνης της Σινσινάτι  μπορεί να τον είχε ενθαρρύνει να εγκαταλείψουν τη λιθογραφία για μια καριέρα ως ζωγράφος. Οι πίνακές του διατήρησαν τις υποτονικές αποχρώσεις και έντονες αντιθέσεις του σχολείου Μονάχου μέχρι που υιοθέτησε την Ιμπρεσιονιστική παλέτα προς το τέλος της καριέρας του.

Μετά την άφιξή του στη Νέα Υόρκη ο Πότχαστ εργάστηκε ως εικονογράφος περιοδικών, και έκθετε  τακτικά τα έργα του στην Εθνική Ακαδημία Σχεδίου, στον Συλλόγου Αμερικανών Καλλιτεχνών και τη Λέσχη Σαλμαγκούντι, κερδίζοντας πολλά βραβεία. Μέχρι το 1908 είχε εγκατασταθεί σε ένα στούντιο στο κτίριο Γκέινσμπορο. Πλέον στο τέλος της καριέρας του ζωγράφισε το ηλιόλουστο Σέντραλ Παρκ, τα τοπία της Νέας Αγγλίας και τις απεικονίσεις της παραλία του Λονγκ Άιλαντ για το οποία είναι και γνωστός. Τα έργα του έχουν συμπεριληφθεί σε πολλές μεγάλα μουσεία των Η.Π.Α.thumb|''Κόνι Άιλαντ ''(1914)|none|227x227px
## Βιβλιογραφία


## Παραπομπές
* Edward Henry Potthast, American Impressionist: Selections from the Gross Family Collection  Retrieved 3-25-10

## Περαιτέρω ανάγνωση
* Jacobowitz, Arlene, *Edward Henry Potthast: 1857-1927*, New York City: The Chapellier Galleries, 1968 
* Pierce, Patricia Jobe, Marco Apollo, and Prescott S. Bush. *Edward Henry Potthast: More Than One Man*, Hingham: Pierce Galleries, Inc., 2006, 158 σελίδες.
* Stula, Nancy with Nancy Noble.  *American Artists Abroad and their Inspiration*, New London: Lyman Allyn Art Museum, 2004, 64 σελίδες.http://www.lymanallyn.org

## Εξωτερικοί σύνδεσμοι
* Edward Henry Potthast Biography: Hollis Taggart Galleries
* www.EdwardHenryPotthast.org  118 works by Edward Henry Potthast
* American paintings & historical prints from the Middendorf collection, an exhibition catalog from The Metropolitan Museum of Art (fully available online as PDF), which contains material on Potthast (no. 50)

Κατηγορία:Αμερικανοί ζωγράφοι
Κατηγορία:Ιμπρεσιονιστές ζωγράφοι
Ρωσοκριμαϊκός πόλεμος (1571)

Ο **Ρωσοκριμαϊκός πόλεμος του 1571**, ήταν πόλεμος ανάμεσα στο Βασίλειο της Ρωσίας και την Οθωμανική Αυτοκρατορία, ο οποίος προκλήθηκε από τον τουρκικό επεκτατισμό κατά το δεύτερο μισό του 16ου αιώνα.

## Ιστορικό
Τον Μάιο του 1571 ισχυρός στρατός ενισχυμένος από το Χανάτο της Κριμαίας με 120.000 περίπου άνδρες και από την Οθωμανική Αυτοκρατορία, με 80.000 Τατάρους, 33.000 Τούρκους και 7.000 γενίτσαρους με επικεφαλής τον Χαν της Κριμαίας Ντεβλέτ Α΄ Γκιρέι, καθώς και διάφορες ορδές από Νογκαι και στρατεύματα των Τσερκέζων, παρέκαμψαν τις αμυντικές οχυρώσεις του Σερπούχοφ στον ποταμό Οκά, διέσχισαν τον παραπόταμο του Ούγκρα και περικύκλωσαν τμήμα 6.000 ανδρών του ρωσικού στρατού και το συνέθλιψαν. Οι ρωσικές δυνάμεις μη έχοντας τις απαραίτητες δυνάμεις για να σταματήσουν την εισβολή, υποχώρησαν προς τη Μόσχα. Ο ρωσικός αγροτικός πληθυσμός κατέφυγε επίσης στην πρωτεύουσα. Ο στρατός από το Χανάτο της Κριμαίας κατέστρεψε τις απροστάτευτες πόλεις και τα χωριά γύρω από τη Μόσχα και στη συνέχεια, με εντολή του Χαν Ντεβλέτ Α΄ Γκιρέι, έβαλε φωτιά σε προάστια της πρωτεύουσας.

## Καταστροφή της Μόσχας
Λόγω του ισχυρού ανέμου, η φωτιά γρήγορα επεκτάθηκε σε μεγάλη πυρκαγιά σε όλη την πρωτεύουσα. Οι κάτοικοι της πόλης, όσοι επιβίωσαν, κυνηγημένοι από τις φλόγες, έσπευσαν για διαφυγή προς τη βόρεια πύλη της πρωτεύουσας. Ο ρωσικός στρατός, στις καταστάσεις πανικού που ακολούθησαν, διέσπασε την τάξη του και διαλύθηκε -καθώς, ήδη, ο επικεφαλής στρατηγός του, πρίγκιπας Ιβάν Ντιμιτρίεβιτς Μπέλσκι (Prince Ivan Dmitrievich Belsky) είχε χάσει τη ζωή του κατά τη διάρκεια της πυρκαγιάς αυτής- και αναμίχθηκε μαζί με τους πρόσφυγες. Μέσα σε τρεις ώρες, η Μόσχα είχε καεί εντελώς. Μετά από μια ημέρα ακόμα λεηλασιών ο οθωμανικός στρατός ξεκίνησε τη διαδρομή στο δρόμο προς το Ριαζάν (Ryazan) και τις στέπες του. 

## Αποτελέσματα
Μελετητές υπολογίζουν ως 80.000 περίπου, τα θύματα του Ρωσοκριμαϊκού πόλεμου του 1571 (εισβολή, μάχες, πυρκαγιά) , ενώ περίπου 150.000 ήταν οι Ρώσοι που αιχμαλωτίσθηκαν. Ο πρέσβης του Πάπα και του Βατικανού Αντόνιο Ποσσεβίνο (Antonio Possevino, 1533 – 1611), αναφέρει, το 1580, ότι ο πληθυσμός της Μόσχας, δεν υπερέβαινε τις 30.000 κατοίκους, αν και το 1520 αριθμούσε περίπου 100.000 κατοίκους.

## Δείτε επίσης

* Ρωσοκριμαϊκοί πόλεμοι, Πυρκαγιά της Μόσχας (1571)

## Παραπομπές


Κατηγορία:Ρωσοτουρκικοί πόλεμοι
Κατηγορία:Πόλεμοι της Οθωμανικής Αυτοκρατορίας
Wish You Were Here (τραγούδι, Pink Floyd)

Το  **Wish You Were Here** είναι ένα τραγούδι του αγγλικού συγκροτήματος Pink Floyd, το οποίο κυκλοφόρησε το 1975, στον ομότιτλο δίσκο του σχήματος. Οι στίχοι γράφτηκαν από τον Ρότζερ Γουότερς, και περιλαμβάνουν αισθήματα του, όπως το αίσθημα της αποξένωσης, αλλά και τη δυσπιστία του για τη μουσική βιομηχανία. Όπως όλος ο δίσκος, έτσι και το τραγούδι, αναφέρεται στον Σιντ Μπάρετ και την κατάρρευση υγείας που υπέστη. Ο Γουότερς συνεργάστηκε με τον Ντέιβιντ Γκίλμορ στη σύνθεση του κομματιού, με τον τελευταίο να αναλαμβάνει τα βασικά φωνητικά. Στις 14 Ιουνίου του 2014, το τραγούδι έγινε διαθέσιμο στο Spotify και σε διάρκεια τεσσάρων ημερών προβλήθηκε 1 εκατομμύριο φορές. Το 2011, το κομμάτι μπήκε στον Κατάλογος με τα 500 σημαντικότερα τραγούδια όλων των εποχών (Rolling Stone), στο νούμερο 324.

## Παραπομπές


## Εξωτερικοί σύνδεσμοι
* Pink Floyd's version on Last.fm
* Wyclef Jean's version on Last.fm

Κατηγορία:Τραγούδια των Pink Floyd
Κατηγορία:Τραγούδια του 1975
Κατηγορία:Singles του 1995
Κατηγορία:Singles του 2001
Κατηγορία:Singles της Columbia Records
Κατηγορία:Singles της EMI Records
Mother (τραγούδι, Pink Floyd)

To **«Mother»** είναι ένα τραγούδι του αγγλικού συγκροτήματος Pink Floyd, το οποίο κυκλοφόρησε στον διπλό δίσκο *[[The Wall]]*, το 1979. Το κομμάτι συμπεριλήφθηκε στον compilation δίσκο του συγκροτήματος με τα καλύτερα τραγούδια του, **, το 2001. Στα μουσικά χαρακτηριστικά του, στο κομμάτι ακούγεται κυρίως η Σολ Ματζόρε, ενώ αξιοσημείωτος είναι και ο πολύπλευρος ρυθμός του, μία στα 5/8 και μία στα 9/8. Τέλος, αρκετοί μουσικοί το έχουν διασκευάσει όπως η Σινέντ Ο' Κόνορ και η Νάταλι Μέινς.

## Παραπομπές


## Περαιτέρω μελέτη
* Mother The Wall Analysis
* Fitch, Vernon. *The Pink Floyd Encyclopedia* (3rd edition), 2005. ISBN 1-894959-24-8.

Κατηγορία:Τραγούδια του 1979
Κατηγορία:Τραγούδια των Pink Floyd
Money (τραγούδι, Pink Floyd)

Το **Money** είναι ένα τραγούδι τού αγγλικού συγκροτήματος Pink Floyd, που συμπεριλήφθηκε στον δίσκο τους *[[The Dark Side of the Moon]]*, το 1973. Το τραγούδι γράφτηκε από τον Ρότζερ Γουότερς. Κυκλοφόρησε και ως single, και έγινε η πρώτη μεγάλη εισπρακτική επιτυχία τών Pink Floyd στις ΗΠΑ, φτάνοντας το νούμερο 13 στα *[[Billboard Hot 100]]*. Το τραγούδι είναι γνωστό για τον πολύπλευρο ρυθμό του  (7/4–4/4), αλλά και για το εφέ, που επαναλαμβάνεται και ηχεί σαν ήχος ταμιακής μηχανής, ενώ και η μπασογραμμή τού Γουότερς, θεωρείται μια από τις πιο αξιομνημόνευτες, που έχουν ποτέ ηχογραφηθεί.

## Σύνθεση
Το τραγούδι έχει περιγραφεί ως Progressive, με επιρροές από μπλουζ και χαρντ ροκ.  Ο ρυθμός του είναι 7/4, κάτι που επεσήμανε ο Νικ Μέισον το 2000, αφού πολλοί άλλοι μουσικοί είχαν υποθέσει ότι ο ρυθμός ήταν 7/8. Το κομμάτι ξεκινάει με την μπασογραμμή τού Γουότερς, για να ακολουθήσει μια σειρά συγχορδιών βασισμένη στη Σι μινόρε κλίμακα. Έπειτα έχουμε ένα μπλουζ σόλο από σαξόφωνο, σε ρυθμό 4/4, για να ακολουθήσει το σόλο κιθάρας τού Ντέιβιντ Γκίλμορ, βασισμένο στην σι μινόρε πεντατονική και μπλουζ κλίμακα.

## Στίχοι
Οι στίχοι, γραμμένοι από τον Γουότερς, χλευάζουν την απληστία, το γεγονός πως τα λεφτά αλλάζουν τον άνθρωπο, και πως όσα λεφτά και να αποκτήσεις, δεν θα είναι ποτέ αρκετά. Πάντα θα θες περισσότερα. Στο τέλος όμως, ο πρωταγωνιστής αναθεωρεί τις απόψεις του, και τελικά καταλαβαίνει πως τα λεφτά είναι η αιτία τής κακίας που υπάρχει στις μέρες μας.

## Παραπομπές


## Εξωτερικοί σύνδεσμοι
*[ AMG review]
*"Money" Songfacts

Κατηγορία:Τραγούδια των Pink Floyd
Κατηγορία:Τραγούδια του 1973
Κατηγορία:Singles του 1973
Άνοιγμα Πονζιάνι

Το **Άνοιγμα Πονζιάνι** (*Ponziani Opening*) είναι ένα άνοιγμα στο σκάκι που χαρακτηρίζεται από τις κινήσεις (σε αλγεβρική σημειογραφία):

:1.ε4 ε5
:2.Ιζ3 Ιγ6
:3.γ3

## Ονομασία
Το άνοιγμα καταχωρήθηκε το 1847 στο βιβλίο *The Chess-Player's Handbook* του Χάουαρντ Στώντον, που είχε θεωρηθεί ο ισχυρότερος παίκτης του κόσμου την περίοδο από το 1843 έως το 1851. Ως εκ τούτου, για μερικές δεκαετίες συχνά το αποκαλούσαν ως **Άνοιγμα Στώντον** (*Staunton's Opening*) και **Παρτίδα Άγγλων Ιπποτών** (*English Knight's Game*). Σήμερα, είναι πλέον γνωστό με το όνομα του Ντομένικο Λορέντζο Πονζιάνι (*Domenico Lorenzo Ponziani*), του οποίου η κύρια συμβολή στο άνοιγμα ήταν η εισαγωγή του αντιγκαμπί 3...ζ5!?, το 1769.

## Θεωρία
Είναι ένα από τα παλαιότερα ανοίγματα στο σκάκι καθώς έχει γραφτεί στη βιβλιογραφία από το 1497. Το άνοιγμα θεωρείται πλέον κατώτερο του 3.Αβ5 (Ισπανική παρτίδα) ή του 3.Αγ4 (Ιταλική παρτίδα) και κατά συνέπεια, σπάνια παίζεται σήμερα σε όλα τα επίπεδα του παιχνιδιού. Οι κύριες απαντήσεις των μαύρων είναι η 3...Ιζ6, που οδηγεί σε ένα ήσυχο παιχνίδι, και η 3...δ5, που οδηγεί σε σκληρό παιχνίδι. Το Αντιγκαμπί Πονζιάνι 3...ζ5!? παίχτηκε με επιτυχία από τον γκρανμαίτρ Χικάρου Νακαμούρα στο Πρωτάθλημα των ΗΠΑ το 2007.

Θεωρείται ανοικτό άνοιγμα, για αυτό στην *[[Εγκυκλοπαίδεια Σκακιστικών Ανοιγμάτων]]* κατατάχθηκε ως μέρος του κωδικού C44, που περιέχει διάφορα μη συνηθισμένα ανοικτά ανοίγματα τα οποία είναι βαριάντες του ανοίγματος του ίππου του βασιλιά.

## Βαριάντες

## Παραπομπές


### Πηγές

* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Ponziani Opening

Κατηγορία:Σκακιστικά ανοίγματα
Hey You (τραγούδι, Pink Floyd)

To **Hey You** είναι ένα τραγούδι του αγγλικού συγκροτήματος Pink Floyd, που συμπεριλήφθηκε στον διπλό δίσκο *[[The Wall]]*, το 1979. Η μουσική και οι στίχοι γράφτηκαν από τον Ρότζερ Γουότερς, ενώ τα κύρια φωνητικά τα ανέλαβε αυτός και ο Ντέιβιντ Γκίλμουρ. Το *The Wall* έχει επίκεντρο έναν νεαρό ροκ σταρ καλλιτέχνη, ο οποίος ενδίδει στην απομόνωση από την κοινωνία και ζει αλλοτριωμένος. Στο κομμάτι Hey You, ο Πινκ (ο νεαρός ροκ σταρ) αντιλαμβάνεται ότι έκανε λάθος στο να είναι απομονωμένος από την κοινωνία και προσπαθεί να αποκτήσει επαφή με τον κόσμο ξανά. Ωστόσο, σταδιακά αντιλαμβάνεται ότι δεν μπορεί ούτε να ακούσει ούτε να δει τι γίνεται πέρα από τον Τοίχο, Ο Πινκ γίνεται όλο και πιο απελπισμένος, έως ότου συνειδητοποιήσει ότι δεν υπάρχει διαφυγή.

## Παραπομπές


## Βιβλιογραφία
*
*

Κατηγορία:Τραγούδια των Pink Floyd
Κατηγορία:Τραγούδια του 1979
(I Can't Get No) Satisfaction

Το  **(I Can't Get No) Satisfaction** είναι ένα τραγούδι του αγγλικού ροκ συγκροτήματος The Rolling Stones, που κυκλοφόρησε το 1965. Το κομμάτι γράφτηκε από τον Κιθ Ρίτσαρντς και τον Μικ Τζάγκερ. Το τραγούδι έχει ένα από τα πιο χαρακτηριστικά κιθαριστικά riff, το οποίο τριών μέτρων και ακούγεται σχεδόν σε όλο το κομμάτι, ενώ αρχική πρόθεση ήταν να αντικατασταθεί με κόρνες. Οι στίχοι του τραγουδιού έχουν επίκεντρο την ερωτική απογοήτευση και την εμπορικότητα. 

Το τραγούδι πρωτοκυκλοφόρησε στις ΗΠΑ ως single, τον Ιούνιο του 1965, και προστέθηκε στην αμερικανική έκδοση του δίσκου *[[Out of Our Heads]]*, ο οποίος κυκλοφόρησε τον Ιούλιο. Το κομμάτι αποδείχθηκε τεράστια εισπρακτική επιτυχία του συγκροτήματος και έφτασε νούμερο 1 στα τσαρτ του Ηνωμένου Βασιλείου και των ΗΠΑ. Παρόλα αυτά, το τραγούδι, στη Βρετανία ακουγόταν μόνο μέσω πειρατικών ραδιοφωνικών σταθμών, καθότι είχε κριθεί ότι έχει απρεπή σεξουαλικό στίχο. Αργότερα έγινε το τέταρτο κομμάτι του συγκροτήματος που πιάνει την πρώτη θέση.

Από πολλούς θεωρείται το καλύτερο τραγούδι των The Rolling Stones. Μάλιστα, στη λίστα του περιοδικού *[[Rolling Stone]]*, Κατάλογος με τα 500 σημαντικότερα τραγούδια όλων των εποχών, κατέλαβε τη δεύτερη θέση. Το τραγούδι προστέθηκε στην National Recording Registry της Βιβλιοθήκης του Κογκρέσου.

## Παραπομπές


## Εξωτερικοί σύνδεσμοι
* "The Greatest Songs Ever! Satisfaction" at *[[Blender (magazine)|Blender]]*

Κατηγορία:Αγγλόφωνα τραγούδια
Κατηγορία:Τραγούδια του 1965
Κατηγορία:Τραγούδια των The Rolling Stones
Κατηγορία:Singles του 1976
Κατηγορία:Singles του 1977
Κατηγορία:Singles του 1965
Κατηγορία:Singles της London Records
Κατηγορία:Singles της Warner Bros. Records
Κατηγορία:Singles της Decca Records
Κατηγορία:Νικητές Grammy Hall of Fame Award
Κατηγορία:Νούμερο 1 singles στα Billboard Hot 100
Αεροδρόμιο Πορτοχελίου

μικρογραφία|Άποψη του διαδρόμου του αεροδρομίου
Το **Αεροδρόμιο Πορτοχελίου** (συντομογραφίες: IATA: **PKH**,&nbsp;ICAO: **LGHL**) είναι πρώην ιδιωτικό αεροδρόμιο κοντά στο Πόρτο Χέλι του νομού Αργολίδας. Ανήκε στην εταιρεία *Τάσος Αλεξίου ΑΕ*, ενώ έπαυσε την λειτουργία του το 2008.

## Ιστορικό
Το αεροδρόμιο λειτούργησε κατά τις δεκαετίες 1960 και 1970. Ανήκε στον επιχειρηματία Τάσο Αλεξίου. Κατά τη διάρκεια της δικτατορίας, υπήρξε ενδιαφέρον και κινητικότητα έτσι ώστε να κατασκευαστεί αεροδρόμιο κοντά στην είσοδο του χωρίου, κάτι που όμως δεν ολοκληρώθηκε ποτέ, εξαιτίας σκανδαλωδών αποζημιώσεων που δοθήκαν. Το 2004 τo αεροδρόμιο έκλεισε από την Υπηρεσία Πολιτικής Αεροπορίας, λόγω προβλημάτων συντήρησης, ενώ το 2008 το πιστοποιητικό αεροδρομίου δεν ανανεώθηκε, και έτσι το αεροδρόμιο έκλεισε οριστικά.

## Υποδομή
Το αεροδρόμιο βρίσκεται σε υψόμετρο 21 μέτρων (69 πόδια) από τη στάθμη της θάλασσας. Διαθέτει έναν τσιμεντένιο διάδρομο μήκους 678 μέτρων (2.224 πόδια).

## Παραπομπές

Κατηγορία:Αεροδρόμια στην Ελλάδα
Λαϊκοί

Στην χριστιανική Εκκλησία, **λαϊκοί** ονομάζονται τα μέλη της που έχουν βαπτιστεί αλλά δεν έχουν χειροτονηθεί. Συμμετέχουν στη λατρευτική ζωή και στη διοίκηση της Εκκλησίας, μαζί με τους κληρικούς. Οι λαϊκοί αποτελούν το μεγαλύτερο μέρος των μελών της Εκκλησίας.

Για τους Ρωμαιοκαθολικούς, η διάκριση κληρικών και λαϊκών ήταν έντονη έως και τη Β΄ Σύνοδο του Βατικανού, ενώ π.χ. για τους Κουακέρους δεν υπάρχει καμία διάκριση μεταξύ κληρικών και λαϊκών. Στους Αγγλικανούς αποτελούν μία από τις τρεις κατηγορίες μελών της Γενικής Συνόδου που διοικεί τα εκκλησιαστικά πράγματα.

## Παραπομπές


Κατηγορία:Θρησκευτικοί τίτλοι και βαθμοί
Κατηγορία:Χριστιανική ορολογία
Κατηγορία:Γνώση
Αεροδρόμιο Σέδες

Το **Αεροδρόμιο Σέδες **(συντομογραφία ICAO: **LGSD**) είναι στρατιωτικό αεροδρόμιο της Θέρμης, 15 χιλιόμετρα ανατολικά της Θεσσαλονίκης, και 3 χιλιόμετρα βορειοανατολικά του Κρατικού Αερολιμένα Θεσσαλονίκης «Μακεδονία». Το αεροδρόμιο ξεκίνησε τη λειτουργία του κατά τη διάρκεια των Βαλκανικών Πολέμων και από τότε χρησιμοποιείται αποκλειστικά από την Πολεμική Αεροπορία.

## Ιστορικό
Η ιστορία του αεροδρομίου ξεκινά από την περίοδο των Βαλκανικών Πολέμων. Τότε χρησιμοποιήθηκε από τις γαλλικές και τις ελληνικές δυνάμεις. Στον χώρο του αεροδρομίου, υπό γαλλική διοίκηση, βρισκόταν το Διασυμμαχικό Κέντρο Εκπαίδευσης στην Ανατολή (*Centre d’entraînement des armées alliées en Orient*). Σύμφωνα με μια θεωρία η ονομασία του προέρχεται από τη σύντμηση του γαλλικού Centre D’ Entrainement (CE, D, E), στην οποία προστέθηκε το τελικό Σ. Ο διάδρομος του είναι ο μοναδικός σε χρήση διάδρομος στην Ευρώπη που είναι στρωμένος με μεταλλικά πλέγματα PSP, που αποτελούσαν ενίσχυση του Σχεδίου Μάρσαλ.

## Υποδομή
Το αεροδρόμιο βρίσκεται σε υψόμετρο 34 μέτρων (110 πόδια) από τη στάθμη της θάλασσας. Διαθέτει έναν διάδρομο επιφάνειας με μεταλλικά πλέγματα PSP, διαστάσεων 1.280x30,5 μέτρων (4.200x100 πόδια). Η διεύθυνση του διαδρόμου είναι 13/31.

## Παραπομπές

Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Θεσσαλονίκης
Shine On You Crazy Diamond

To **Shine On You Crazy Diamond** είναι σύνθεση του αγγλικού συγκροτήματος Pink Floyd, που αποτελείται από 9 μέρη. Συμπεριλήφθηκε στον δίσκο *[[Wish You Were Here (album)|Wish You Were Here]]*, και κυκλοφόρησε το 1975. Η σύνθεση έγινε από τους Ρότζερ Γουότερς, Ντέιβιντ Γκίλμορ και Ρίτσαρντ Ράιτ. Θεωρείται μία από τις σπουδαιότερες συνθέσεις του συγκροτήματος. Οι στίχοι γράφτηκαν από τον Γουότερς, και είναι αφιερωμένοι στον Σιντ Μπάρετ, τον πρώην κιθαρίστα και αρχηγό του συγκροτήματος, ο οποίος αποχώρησε από το συγκρότημα το 1968, λόγω του χρόνιου προβλήματός του με τα ψυχεδελικά ναρκωτικά, τα οποία είχαν καταλυτική επίδραση στην ψυχική του υγεία.

## Σύνθεση
Θεωρείται μια προοδευτική ροκ σύνθεση σε τονικότητα Σολ ελάσσονα, με έντονα μπλουζ ροκ στοιχεία, τα οποία προσδίδει ο Γκίλμορ με την κιθάρα του. Η συνολική διάρκειά της είναι 26 λεπτά, και χωρίζεται σε δύο κομμάτια στο άλμπουμ Wish You Were Here. Αρχικά είναι τα πέντε πρώτα μέρη, και μετά τα Welcome To The Machine, Have A Cigar και Wish You Were Here, ακολουθούν τα υπόλοιπα τέσσερα μέρη.

## Παραπομπές


## Εξωτερικοί σύνδεσμοι
*[ William Ruhlmann review of Shine On You Crazy Diamond]
*Hubble Ultra Deep Field video featuring Part 1 of the song

Κατηγορία:Τραγούδια των Pink Floyd
Κατηγορία:Τραγούδια του 1975
Άνοιγμα του ίππου του βασιλιά

Το **Άνοιγμα του ίππου του βασιλιά** (*King's Knight Opening*) είναι ένα αρκετά δημοφιλές και συνηθισμένο άνοιγμα στο σκάκι, το οποίο είναι γονέας αρκετών επώνυμων ανοικτών ανοιγμάτων και χαρακτηρίζεται από τις αρχικές κινήσεις 1.ε4 ε5 2.Ιζ3 (σε αλγεβρική σημειογραφία).

## Θεωρία
Το Άνοιγμα του ίππου του βασιλιά υπήρξε στο παρελθόν και εξακολουθεί να είναι ένα από τα δημοφιλέστερα μεταξύ των ανοικτών ανοιγμάτων. Το άνοιγμα είναι πιθανό να συνεχιστεί με μια σειρά από άλλα επώνυμα ανοίγματα, τα οποία εξαρτώνται κυρίως από τη δεύτερη κίνηση των μαύρων.

## Ανοίγματα
Το Άνοιγμα του ίππου του βασιλιά καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* στον κωδικό C40, ενώ οι επώνυμες βαριάντες του ανοίγματος καταχωρήθηκαν στους κωδικούς C41–C99. Οι καραχωρήσεις φαίνονται αναλυτικά στον παρακάτω πίνακα:

## Παραπομπές


### Πηγές
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: King's Knight Opening

Κατηγορία:Σκακιστικά ανοίγματα
Paint It Black

To ***Paint It Black*** είναι τραγούδι του αγγλικού ροκ συγκροτήματος The Rolling Stones, γραμμένο από τη συνεργασία Μικ Τζάγκερ και Κιθ Ρίτσαρντς, και πρωτοκυκλοφόρησε τον Μάιο του 1966 ως single. Αργότερα συμπεριλήφθηκε στην αμερικανική έκδοση του δίσκου *[[Aftermath (άλμπουμ, The Rolling Stones)|Aftermath]]*, το 1966. Χαρακτηριστικό του κομματιού είναι η χρήση του σιτάρ, ενώ έχει στοιχεία ψυχεδελικού ροκ και raga rock.

Το τραγούδι έφτασε τη 1η θέση στα βρετανικά τσαρτ αλλά και στα αμερικάνικα και αποτέλεσε το ένα από τα τρία κομμάτια του συγκροτήματος που πιάνει την κορυφή στα αμερικανικά τσαρτ και το ένα από τα έξι των βρετανικών τσαρτ.  Το τραγούδι έχει αποκτήσει πολλές διασκευές, έχει βρεθεί σε πολλά compilation άλμπουμ, ενώ έχει χρησιμοποιηθεί και σε κινηματογραφικές ταινίες.

## Παραπομπές


Κατηγορία:Τραγούδια των The Rolling Stones
Κατηγορία:Τραγούδια του 1966
Κατηγορία:Singles του 1971
Κατηγορία:Singles του 1990
Κατηγορία:Singles του 1966
Κατηγορία:Τραγούδια των The Animals
Κατηγορία:Singles της London Records
Κατηγορία:Singles της Decca Records
Κατηγορία:Νούμερο 1 singles στα Billboard Hot 100
Ace of Spades (τραγούδι)

Το **Ace of Spades** είναι ένα τραγούδι του αγγλικού Rock συγκροτήματος Motörhead και κυκλοφόρησε το 1980 ως single, αλλά και στον ομότιτλο δίσκο του σχήματος. Το κομμάτι έχει παιχθεί σε ζωντανές ερμηνείες του συγκροτήματος και θεωρείται ένα από τα καλύτερα του. Μετά τον θάνατο του Lemmy, τον Ιανουάριο του 2016 εισήλθε στα βρετανικά τσαρτ, ενώ πούλησε 208,830 ψηφιακά αντίτυπα, τον ίδιο μήνα.

Το 2005, το περιοδικό *[[Q magazine]]* το τοποθέτησε στη θέση 27 στη λίστα του με τα *100 Σπουδαιότερα Κιθαριστικά Τραγούδια*, ενώ στη λίστα του τηλεοπτικού σταθμού VH1, με τα σπουδαιότερα hard rock τραγούδια όλων των εποχών, βρίσκεται στη 10η θέση. Το 2014, το NME, το κατέταξε 155ο μέσα στα *500 Σπουδαιότερα Τραγούδια όλων των εποχών*. Τέλος, σε ψηφοφορία που έγινε στην ελληνική έκδοση του *[[Metal Hammer]]*, το κομμάτι κατατάχθηκε στην 9η θέση, ανάμεσα στα *200 Σπουδαιότερα Τραγούδια όλων των εποχών*.

## Παραπομπές


## Εξωτερικοί σύνδεσμοι
* Video clip of 6 November 1980 Top of the Pops broadcast of the song (RealPlayer required – right click to play).

Κατηγορία:Τραγούδια του 1980
Κατηγορία:Τραγούδια των Motörhead
Κατηγορία:Singles του 1980
Κατηγορία:Singles του 1988
Κατηγορία:Αγγλόφωνα τραγούδια
Χρήστος Βολουδάκης (πολιτικός)

Ο **Χρήστος Βολουδάκης** (Βαφές Χανίων, 1855 - 1917) ήταν Κρητικός πολιτικός, με καταγωγή από την οικογένεια των Βολουδάκηδων.

Ο πατέρας του, Κωσταρός (1806-1900) ήταν αρχηγός της επαρχίας Αποκορώνου στη διάρκεια της επανάστασης του 1866-1869.

Ο Χρήστoς εξελέγη βουλευτής επί Κρητικής Πολιτείας στην επαρχία Αποκορώνου, με το Λαϊκό Κόμμα που υποστήριζε τον Πρίγκιπα.
Ήταν παντρεμένος και απέκτησε συνολικά 13 παιδιά, ανάμεσά τους τον γιατρό Ιωάννη (1897-1970). Ήταν θείος του Μανούσου Βολουδάκη.

## Παραπομπές


Κατηγορία:Βουλευτές της Κρητικής Πολιτείας
Αρυτάμας ο Λακεδαιμόνιος

Ο **Αρυτάμας ο Λακεδαιμόνιος** (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε ολυμπιονίκης στο αγώνισμα του σταδίου κατά τους 36ους (636 π.Χ.) ολυμπιακούς αγώνες της αρχαιότητας. Στην Παντοδαπή Ιστορία του Ευσέβιου της Καισαρείας αναφέρεται λανθασμένα ο Φρύνων ως ο νικητής του σταδίου, ενώ στην πραγματικότητα ήταν ο νικητής στο παγκράτιο όπως διαπιστώνεται από την καταγραφή του Ιππία του Ηλείου ο οποίος ονομάζει τον Αρυτάμα ως τον ολυμπιονίκη της περιόδου εκείνης.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (7ος αιώνας π.Χ.)
Πολυνείκης ο Ηλείος

Ο **Πολυνείκης ο Ηλείος** (7ος αιώνας π.Χ.) ή **Πολυνίκης** ήταν αρχαίος Έλληνας ολυμπιονίκης με καταγωγή από την Σπάρτη ο οποίος στέφθηκε ολυμπιονίκης στο αγώνισμα του σταδίου παίδων κατά τους 37ους (632 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες (7ος αιώνας π.Χ.)
Άμυνα δύο ίππων

Η **Άμυνα δύο ίππων** (*Two Knights Defense*) είναι ένα αρκετά παλιό άνοιγμα στο σκάκι, το οποίο χαρακτηρίζεται από τις αρχικές κινήσεις 1.ε4 ε5 2.Ιζ3 Ιγ6 3.Αγ4 Ιζ6 (σε αλγεβρική σημειογραφία).

## Ιστορία
Καταγράφηκε για πρώτη φορά στα τέλη 16ου αιώνα από τον Τζούλιο Πολέριο, αλλά η γραμμή αυτή της Ιταλικής παρτίδας αναπτύχθηκε εκτενώς κατά τον 19ο αιώνα. Η τρίτη κίνηση των μαύρων 3...Ιζ6 είναι μια πιο επιθετική άμυνα από την Τζουόκο πιάνο, η οποία προκύπτει από την 3...Αγ5. Στην πραγματικότητα, ο Ντέιβιντ Μπρονστάϊν πρότεινε ότι ο όρος «άμυνα» δεν ταιριάζει στο άνοιγμα, και ότι το «Αντεπίθεση Τσιγκόριν» θα ήταν πιο κατάλληλο ως όνομα.

Η Άμυνα δύο ίππων καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* στους κωδικούς C55–C59.

## Βαριάντες

## Παραπομπές


### Πηγές
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Two Knights Defense

Κατηγορία:Σκακιστικά ανοίγματα
Κύλων

Ο **Κύλων** (7ος αιώνας π.Χ.) ήταν Αθηναίος ευγενής του οποίου η ονομασία συνδέθηκε με την υπόθεση του Κυλώνειου Άγους.

Υπήρξε ολυμπιονίκης στο αγώνισμα του διαύλου κατά τους 35ους (640 π.Χ.) ολυμπιακούς αγώνες, και κατόπιν εκμεταλλευόμενος την φήμη που απέκτησε καθώς και την συγγένεια του με τον τύραννο της πόλης των Μεγάρων τον Θεαγένη ο οποίος ήταν πεθερός του, ήρθε σε συμφωνία έτσι ώστε να πραγματοποιήσει πραξικόπημα στην Αθήνα με την υποστήριξη των Μεγάρων και να γίνει τύραννος της πόλης. Συμβουλευόμενος το μαντείο των Δελφών για το ποια θα ήταν η καταλληλότερη στιγμή να επιχειρήσει την δράση του, η απάντηση που του δόθηκε ανέφερε πως θα ήταν η *μεγαλύτερη εορτή του Δία*, κάτι που ο Κύλων ερμήνευσε ως τους Ολυμπιακούς Αγώνες (του 636 π.Χ.).

Το πραξικόπημα απέτυχε, και ο Κύλωνας με τους οπαδούς του κατέφυγαν στον Παρθενώνα ώστε να προφυλαχθούν από τις αρχές της πόλης που τους κατεδίωξαν. Ο Κύλωνας κατάφερε να αποδράσει, οι οπαδοί του ωστόσο εγκλωβίστηκαν στον ναό, και φοβούμενοι για τη ζωή τους ζήτησαν εγγυήσεις από τους καταδιώκτες τους πως δεν θα τους σκότωναν καθώς βρίσκονταν υπό την προστασία της Αθηνάς στον ναό. Οι Αθηναίοι υπό τον Μεγακλή τους υποσχέθηκαν πως δεν θα τους πείραζαν, ωστόσο μόλις βγήκαν από τον ναό τους δολοφόνησαν πάραυτα, μια εξέλιξη η οποία έμεινε από τότε γνωστή ως το Κυλώνειο Άγος βάσει της μη τήρησης της υπόσχεσης των Αθηναίων.

## Παραπομπές


## Πηγές
*Pomeroy, S.; & Burstein, S (2004). *A Brief History of Ancient Greece*. Oxford University Press. ISBN 0-19-515681-1

Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες (7ος αιώνας π.Χ.)
Ευτελίδας ο Λακεδαιμόνιος

Ο **Ευτελίδας ο Λακεδαιμόνιος** (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη,ο οποίος στέφθηκε ολυμπιονίκης στο αγώνισμα του πεντάθλου παίδων κατά τους 38ους ολυμπιακούς αγώνες της αρχαιότητας (628 π.Χ.), ενώ αναφέρεται και ως νικητής της πάλης παίδων κατά την ίδια διοργάνωση.
## Ιστορικές μαρτυρίες
 

                
                                
                                
**5.9.1 κατελύθη δὲ ἐν Ὀλυμπίᾳ καὶ ἀγωνίσματα, μεταδόξαν μηκέτι ἄγειν αὐτὰ Ἠλείοις. πένταθλόν τε γὰρ παίδων ἐπὶ τῆς ὀγδόης Ὀλυμπιάδος καὶ τριακοστῆς ἐτέθη, καὶ ἐπ᾽ αὐτῷ τὸν κότινον Εὐτελίδα Λακεδαιμονίου λαβόντος οὐκέτι ἀρεστὰ Ἠλείοις ἦν πεντάθλους ἐσέρχεσθαι παῖδας. τῆς δὲ ἀπήνης καὶ κάλπης τὸν δρόμον, τὸν μὲν Ὀλυμπιάδι νομισθέντα ἑβδομηκοστῇ, τὸν δὲ τῆς κάλπης τῇ ἐφεξῆς ταύτῃ, κήρυγμα ὑπὲρ ἀμφοτέρων ἐποιήσαντο ἐπὶ τῆς τετάρτης Ὀλυμπιάδος καὶ ὀγδοηκοστῆς μήτε κάλπης τοῦ λοιποῦ μήτε ἀπήνης ἔσεσθαι δρόμον. ὅτε δὲ ἐτέθη πρῶτον, Θερσίου μὲν ἀπήνη Θεσσαλοῦ, Παταίκου δὲ Ἀχαιοῦ τῶν ἐκ Δύμης ἐνίκησεν ἡ κάλπη.** 
                                
                
                
                                
                                
5.9.1. Μερικά αγωνίσματα καταργήθηκαν στην Ολυμπία, όταν οι Ηλείοι αποφάσισαν να μην τα τελούν πια. 'Όσον αφορά στο πένταθλο παίδων, που είχε εισαχθεί στην τριακοστή όγδοη ολυμπιάδα, όταν κέρδισε τον κότινο ο Λακεδαιμόνιος Ευτελίδας, οι Ηλείοι Θεώρησαν ότι ήταν καλύτερα στο εξής να μην αγωνίζονται παιδιά στο πένταθλο. Τα αγωνίσματα δρόμου απήνης  και κάλπης, που το πρώτο είχε εισαχθεί στην εβδομηκοστή  και το δεύτερο στην επόμενη, οι Ηλείοι στην ογδοηκοστή τέταρτη ολυμπιάδα  ανακοίνωσαν ότι δεν Θα τελούνται πλέον. 'Όταν αυτά τα αγωνίσματα τελέστηκαν για πρώτη φορά, νίκησε η απήνη του Θεσσαλού  Θερσίου και στην κάλπη ο Αχαιός Πάταικος από τη Δύμη.
                                
                

## Εξωτερικοί σύνδεσμοι
* Περίληψις της Γυμναστικής

## Δείτε επίσης

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες (7ος αιώνας π.Χ.)
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες της πάλης παίδων
Αεροδρόμιο Στεφανοβικείου

Το **Αεροδρόμιο Στεφανοβικείου** (συντομογραφία ICAO: **LGSV**) είναι στρατιωτικό αεροδρόμιο που βρίσκεται πλησίον του χωριού Στεφανοβίκειο, του νομού Μαγνησίας. Απέχει 20 χιλιόμετρα από τη πόλη του Βόλου.

## Γενικά
Το αεροδρόμιο βρίσκεται σε υψόμετρο 45 μέτρων (146 πόδια) από τη στάθμη της θάλασσας. Διαθέτει διάδρομο σε διεύθυνση 06/24 διαστάσεων 1.303x30 μέτρα (4.275x98 πόδια). Ο διάδρομος είναι φωτισμένος και ασφαλτοστρωμένος. Επίσης, διαθέτει αεροβοήθημα τύπου VOR. Χρησιμοποιείται απόκλειστικά από την Πολεμική Αεροπορία και τις Ένοπλες Δυνάμεις γενικότερα.

## Παραπομπές

Κατηγορία:Αεροδρόμια στην Ελλάδα
Κατηγορία:Περιφερειακή ενότητα Μαγνησίας
Γλαύκος ο Καρύστιος

Ο **Γλαύκος ο Καρύστιος** (γιος του Διμύλου, 6ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κάρυστο ο οποίος στέφθηκε ολυμπιονίκης στο αγώνισμα της πυγμαχίας κατά τους 65ους (520 π.Χ.) ολυμπιακούς αγώνες της αρχαιότητας.

## Βιογραφικό
Αναφέρεται επίσης ως περιοδονίκης με 2 νίκες στα Πύθια και από 8 φορές στα Ίσθμια και τα Νέμεα, και απέκτησε μεγάλη φήμη για τη σωματική του δύναμη. Ο ίδιος ισχυριζόταν πως καταγόταν από τον μυθικό Γλαύκο τον Ανθηδόνιο, ενώ τη ροπή του προς την πυγμαχία διέγνωσε αρχικά ο πατέρας του όταν τον είδε να ευθυγραμμίζει το άροτρο στο χωράφι με τις γροθιές του. Όταν σε κάποια στιγμή κατά τη διάρκεια των αγώνων ο Γλαύκος άρχισε να χάνει, ο πατέρας του, του φώναξε *παιδί μου αυτήν του αρότρου* (*ὦ παῖ τὴν ἀπ᾽ ἀρότρου*) οπότε ο Γλαύκος με μια δυνατή γροθιά νίκησε τον αντίπαλο του. Αργότερα ταξίδεψε στη Σικελία όπου έγινε ο κυβερνήτης της Καμάρινας, και σκοτώθηκε κατά τη διάρκεια εξέγερσης.

## Ιστορικές μαρτυρίες

----

## Εξωτερικοί σύνδεσμοι
* The Poetics of Victory in the Greek West: Epinician, Oral Tradition

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Περιοδονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (6ος αιώνας π.Χ.)
Κατηγορία:Κάρυστος
Semovente da 75/34

Το **Semovente da 75/34** ήταν ιταλικό αυτοκινούμενο πυροβόλο το οποίο αναπτύχθηκε και χρησιμοποιήθηκε επιχειρησιακά στον Δεύτερο Παγκόσμιο Πόλεμο. Βασιζόταν στο σασί του μέσου άρματος μάχης M15/42 και ήταν οπλισμένο με πυροβόλο L/34 των 75&nbsp;mm. Τα 75/34 χρησιμοποιήθηκαν στην άμυνα της Ρώμης το 1943 και αργότερα από τους Γερμανούς στην βόρεια Ιταλία και τα Βαλκάνια. Συνολικά κατασκευάστηκαν 141 οχήματα.

## Σχεδιασμός και ανάπτυξη
Έπειτα από την επιτυχημένη χρήση των Semovente da 75/18, ελήφθη η απόφαση ανάπτυξης αυτοκινούμενου πυροβόλου με καλύτερο κύριο οπλισμό προκειμένου να ενισχυθούν οι αντιαρματικές ικανότητες του όλου συστήματος. Αναπτύχθηκαν κάποια πρωτότυπα με βάση το σασί του άρματος M14/41 και το πυροβόλο L/32 των 75 mm, όμως η παραγωγή νέων αυτοκινούμενων πυροβόλων ξεκίνησε μόλις την άνοιξη του 1943, με το πυροβόλο L/34 των 75&nbsp;mm (ίδιο με του άρματος Carro Armato P 40) και βάση το σασί του M15/42. Περίπου 60 ολοκληρώθηκαν πριν από την ιταλική συνθηκολόγηση το 1943.

Παρόλο που ο σχεδιασμός του οχήματος έγινε με βάση την εμπειρία από το προηγούμενο Semovente, υπήρχαν ορισμένες διαφορές: η εμπρόσθια θωράκιση αποτελούνταν από μία πλάκα πάχους 42 mm αντί για δύο ενωμένες των 21 mm, ενώ είχαν γίνει και κατάλληλες τροποποιήσεις για την τοποθέτηση του μεγαλύτερου κύριου πυροβόλου. Το Semovente da 75/34 διέθετε τον ίδιο πετρελαιοκινητήρα των 192 HP που αξιοποιούνταν και στο M15/42, χάρη στον οποίο μπορούσε να φτάσει την μέγιστη ταχύτητα των 38,4 km/h.

## Επιχειρησιακή ιστορία
Η χρήση των πυροβόλων από τον Ιταλικό Βασιλικό Στρατό ήταν βραχύβια και περιορίστηκε στην αποτυχημένη άμυνα της Ρώμης (8–10 Σεπτεμβρίου 1943). Μετά από την συνθηκολόγηση οι Γερμανοί κατέλαβαν και αξιοποίησαν τα περισσότερα Semovente στην Ιταλία και τα Βαλκάνια, ενώ υπό την εποπτεία τους ολοκληρώθηκαν 80 ακόμη οχήματα.

## Παραπομπές


Κατηγορία:Αυτοκινούμενα πυροβόλα
Semovente da 75/46

Το **Semovente da 75/46** ήταν ιταλικός καταστροφέας αρμάτων που αναπτύχθηκε και χρησιμοποιήθηκε στον Δεύτερο Παγκόσμιο Πόλεμο. Παρήχθη σε πολύ μικρούς αριθμούς (11 ή 13 οχήματα) που αξιοποιήθηκαν αποκλειστικά από την *[[Wehrmacht]]*.

## Σχεδιασμός και ανάπτυξη
Μετά από την ιταλική συνθηκολόγηση του Σεπτεμβρίου του 1943, η κεντρική και η βόρεια Ιταλία πέρασε στον έλεγχο των Γερμανών. Το 1944 οι γερμανικές δυνάμεις ζήτησαν την ανάπτυξη ενός καταστροφέα αρμάτων με βάση το αυτοκινούμενο πυροβόλο Semovente da 105/25. Αποτέλεσμα της προσπάθειας αυτής ήταν το Semovente da 75/46, που σε γερμανική υπηρεσία ονομάζονταν Sturmgeschütz M 43 mit 75/46 (852) (i).

Το 75/46 είχε το σασί του 105/25 και το πυροβόλο L46 των 75&nbsp;mm που μπορούσε να διατρήσει ως και 90 mm θωράκισης σε απόσταση 500 m.
Ο καταστροφέας αρμάτων είχε επίσης ανώτερη θωράκιση συγκριτικά με την έκδοση αυτοκινούμενου πυροβόλου.

## Παραπομπές


Κατηγορία:Καταστροφείς αρμάτων
Overkill (τραγούδι, Motörhead)

To **Overkill** είναι τραγούδι του αγγλικού heavy metal συγκροτήματος Motörhead και κυκλοφόρησε ως single αλλά και στον ομότιτλο δίσκο, το 1979. Το single έφτασε στη θέση 39 στα βρετανικά τσαρτ. Το τραγούδι είναι ένα από τα πιο γνωστά κομμάτια του συγκροτήματος, ενώ κατέχει και μία χαρακτηριστική drum εισαγωγή. Μία μέρα πριν την κυκλοφορία του τραγουδιού, το σχήμα το ερμήνευσε ζωντανά στην εκπομπή του BBC *Top of the Pops*, από εκεί και πέρα έγινε από τα αγαπημένα τραγούδια των φίλων του συγκροτήματος και υπήρξε σχεδόν κάθε φορά στις ζωντανές τους εμφανίσεις. Το κομμάτι έμελλε να είναι και το τελευταίο που ερμήνευσε ζωντανά στις 11 Δεκεμβρίου του 2015, ως encore, στο Βερολίνο.

Το κομμάτι έχει γνωρίσει αρκετές διασκευές, με πιο γνωστή να είναι αυτή των Metallica, στο Garage Inc., to 1998. Επίσης, στις 14 Σεπτεμβρίου του 2011 οι Metallica, οι Anthrax, οι Megadeth και οι Slayer, ως The Big Four, το έπαιξαν ζωντανά όλοι μαζί, στο *Yankee Stadium* στο Μπρονξ. Τέλος, σε ψηφοφορία της ελληνικής έκδοσης του *[[Metal Hammer]]*, το τραγούδι βγήκε 76ο ανάμεσα στα *200 Σπουδαιότερα Τραγούδια όλων των εποχών*.

## Παραπομπές


## Εξωτερικοί σύνδεσμοι
* Sample of the song at the Motörhead Official Site (RealPlayer required).

Κατηγορία:Τραγούδια του 1979
Κατηγορία:Τραγούδια των Motörhead
Κατηγορία:Τραγούδια των Metallica
Κατηγορία:Singles του 1979
Κατηγορία:Αγγλόφωνα τραγούδια
Orgasmatron (τραγούδι)

To **Orgasmatron** είναι ένα τραγούδι του αγγλικού Rock συγκροτήματος Motörhead, που συμπεριλήφθηκε στον ομότιτλο δίσκο, που κυκλοφόρησε το 1986. Η σύνθεση του τραγουδιού έγινε από τους Lemmy, Φιλ Κάμπελ, Würzel και τον Πητ Γκιλ. Το κομμάτι συμπεριλήφθηκε σε έναν δίσκο, κομβικό για το συγκρότημα, καθώς η δισκογραφική εταιρεία είχε φαλιρίσει, ενώ άλλαξε και πλήρως η σύνθεση του σχήματος με εξαίρεση τον Lemmy. Οι στίχοι του τραγουδιού είναι πολιτικοποιημένοι και εναντίον της οργανωμένης θρησκείας και των πολιτικών, που με θεμιτά ή αθέμιτα μέσα προσπαθούν να πετύχουν τον σκοπό τους «*My name is called Religion, sadistic, sacred whore*», ύφος που δεν είχαν χρησιμοποιήσει σε προηγούμενες δουλείες τους οι Motörhead.

Το τραγούδι έχει διασκευαστεί από αρκετά και γνωστά Heavy Metal συγκροτήματα, όπως οι Satyricon και οι Sepultura. Σε ψηφοφορία που έγινε στην ελληνική έκδοση του *[[Metal Hammer]]*, το τραγούδι κατατάχθηκε στη 145η θέση στα *200 Σπουδαιότερα Τραγούδια όλων των εποχών*. Τέλος, θεωρείται ένα από τα καλύτερα τραγούδια του συγκροτήματος.

## Παραπομπές


Κατηγορία:Τραγούδια του 1986
Κατηγορία:Τραγούδια των Motörhead
Κατηγορία:Αγγλόφωνα τραγούδια
Fiat M14/41

thumb|right|Αντίτυπο του Fiat M14/41.
Το **Fiat M 14/41** ήταν ιταλικό μέσο άρμα μάχης το οποίο εντάχθηκε σε υπηρεσία με τον Ιταλικό Βασιλικό Στρατό το 1941. Χρησιμοποιήθηκε κυρίως στην Βόρεια Αφρική, χωρίς όμως ιδιαίτερη επιτυχία.

## Σχεδιασμός και ανάπτυξη
Επρόκειτο για βελτιωμένη έκδοση του προγενέστερου M13/40, με ισχυρότερο κινητήρα ντίζελ. Παρήχθη σε μικρούς αριθμούς, διότι κρίθηκε πως ήταν ήδη παρωχημένο όταν εντάχθηκε στην παραγωγή. Είχε πανομοιότυπο σασί με τον προκάτοχο M13/40, αλλά το κύτος του ήταν επανασχεδιασμένο και είχε ανώτερου επιπέδου θωράκιση. Υπολογίζεται πως κατασκευάστηκαν 800 αντίτυπα στο διάστημα 1941 - 1942.

## Βιβλιογραφία
* 
* 
* 
* 

Κατηγορία:Μέσα άρματα μάχης
Κατηγορία:Άρματα μάχης του Β' Παγκοσμίου Πολέμου
Ριψόλαος ο Λακεδαιμόνιος

Ο **Ριψόλαος ο Λακεδαιμόνιος** (7ος αιώνας π.Χ.) ή **Ρίψολκος**, ήταν αρχαίος Έλληνας αθλητής από τη Σπάρτη, ο οποίος στέφθηκε ολυμπιονίκης στο αγώνισμα του σταδίου στους 39ους (624 π.Χ.) ολυμπιακούς αγώνες της αρχαιότητας. 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (7ος αιώνας π.Χ.)
Κλεώνδας ο Θηβαίος

Ο **Κλεώνδας ο Θηβαίος** (7ος/6ος αιώνας π.Χ.) ή **Κλεωνίδας** ήταν αρχαίος Έλληνας αθλητής από τη Θήβα, ο οποίος στέφθηκε ολυμπιονίκης στο αγώνισμα του σταδίου στους 41ους ολυμπιακούς αγώνες της αρχαιότητας (616 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θηβαίοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (7ος αιώνας π.Χ.)
Αθανάσιος Ψιμάρας

Ο **Αθανάσιος Ψιμάρας** (1904-1990) του Ιωάννη ήταν Έλληνας ιατροδικαστής και πολιτικός.
Καταγόταν από τη Φωκίδα. Ακολούθησε τον κλάδο της ιατροδικαστικής. Εξελέγη βουλευτής Δωρίδος στις εκλογές του 1952 με τον Ελληνικό Συναγερμό.

Πέθανε το 1990. Ήταν παντρεμένος με τη Μαρία Ψιμάρα, η οποία απεβίωσε πριν από εκείνον, το 1987, και απέκτησαν παιδιά.

## Παραπομπές


Κατηγορία:Ιατροδικαστική
Κατηγορία:Βουλευτές Δωρίδας
Κατηγορία:Βουλευτές εκλεγμένοι με τον Ελληνικό Συναγερμό
Ιωάννης Χρίστογλου

Ο **Ιωάννης Χρίστογλου** (1926-2019), του Γεωργίου, ήταν Έλληνας δικηγόρος και πολιτικός, που διετέλεσε βουλευτής στην εκλογική περιφέρεια Σερρών.

## Βιογραφία
Γεννήθηκε στο Ντεμίρ Ισάρ (σημερινό Σιδηρόκαστρο Σερρών) το 1926. Σπούδασε νομικά και σταδιοδρόμησε ως δικηγόρος.

Το 1955 εξελέγη νομαρχιακός σύμβουλος στην επαρχία Σιντικής.

Εξελέγη βουλευτής Σερρών με την ΕΡΕ το 1963 και το 1964. 

Μεταπολιτευτικά εντάχθηκε στη Νέα Δημοκρατία, με την οποία εξελέγη βουλευτής Σερρών το 1974 και το 1977. 

Παντρεύτηκε τη Νίνα Ιωαννίδου και απέκτησαν 2 γιους (Γεώργιο και Ευστάθιο) και 1 κόρη (Θεοδώρα).

Πέθανε σε ηλικία 93 ετών στη Θεσσαλονίκη, στις 7 Ιουνίου 2019.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κλέων ο Επιδαύριος

Ο **Κλέων ο Επιδαύριος** (7ος/6oς αιώνας π.Χ.) ήταν αρχαίος Έλληνας ολυμπιονίκης με καταγωγή από την Επίδαυρο, ο οποίος στέφθηκε νικητής στο αγώνισμα του σταδίου κατά τους 43ους (608 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες (7ος αιώνας π.Χ.)
Φιλύτας ο Συβαρίτης

Ο **Φιλύτας ο Συβαρίτης** (7ος/6oς αιώνας π.Χ.) ή **Φιλώτας**, ήταν αρχαίος Έλληνας ολυμπιονίκης με καταγωγή από τη Σύβαρη, ο οποίος στέφθηκε νικητής στο αγώνισμα της πυγμαχίας παίδων κατά τους 41ους ολυμπιακούς αγώνες της αρχαιότητας (616 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (7ος αιώνας π.Χ.)
Γέλων (αποσαφήνιση)

Η ονομασία **Γέλων** μπορεί να αναφέρεται στους παρακάτω:

* Γέλων ο Λακεδαιμόνιος (6ος/7ος αιώνας), ολυμπιονίκης από την Σπάρτη στο αγώνισμα του σταδίου
* Γέλων ο Συρακούσιος (6ος/5ος αιώνας), τύραννος των Συρακουσών και ολυμπιονίκης στο αγώνισμα του τέθριππου
* Γελωνός, αρχαία πόλη της Σκυθίας
Βαριάντα (δέντρο παιγνίων)

250px|μικρογραφία|δεξιά|Υπολογισμός και έλεγχος βαριάντας εις βάθος δύο διαδοχικών κινήσεων στο δέντρο του παιγνίου μονά-ζυγά
Η **βαριάντα** (*variation*) αναφέρεται σε μια συγκεκριμένη ακολουθία διαδοχικών κινήσεων σε ένα παίγνιο το οποίο βασίζεται σε γύρους, και χρησιμοποιείται συχνά για να καθορίσει μια υποθετική μελλοντική κατάσταση που προκύπτει στο παιχνίδι. Αν και ο όρος χρησιμοποιείται συνηθέστερα στο πλαίσιο της σκακιστικής ανάλυσης, έχει εφαρμοστεί και σε άλλα παιχνίδια. Ο όρος είναι εξίσου χρήσιμος στους ηλεκτρονικούς υπολογιστές για την περιγραφή δέντρων και αλγόριθμων αναζήτησης, ώστε να παίζουν παιχνίδια όπως το γκο ή το σκάκι.

Μια βαριάντα μπορεί να αφορά οποιοδήποτε αριθμό βημάτων στο παιχνίδι, εφόσον όλα αυτά τα βήματα είναι σύμφωνα με τους κανόνες του παιχνιδιού και μπορούν να παιχτούν (βλ. Λογισμός των μεταβολών). Το πλήθος των βημάτων αυτών, συχνά καθορίζεται από το κατά πόσον μπορεί να τα υπολογίσει ένας άνθρωπος ή ένας ηλεκτρονικός υπολογιστής, είτε από το πόσος χρόνος είναι απαραίτητος για να επιτευχθεί μια συγκεκριμένη μελλοντική κατάσταση. Μια βαριάντα μπορεί να οδηγήσει και σε μια κατάσταση τερματισμού του παιχνιδιού, στην περίπτωση αυτή χρησιμοποιούνται συχνά οι όροι «νικητήρια βαριάντα» και «μη νικητήρια βαριάντα».

## Κύρια βαριάντα
Η **κύρια βαριάντα** είναι μια συγκεκριμένη βαριάντα η οποία θεωρείται η πιο συμφέρουσα για τον παίκτη που θα την ακολουθήσει, υποθέτοντας ότι οι αντίπαλοι παίκτες θα απαντήσουν με τις κινήσεις που βελτιώνουν όσο το δυνατόν καλύτερα το δικό τους παιχνίδι. Με άλλα λόγια, είναι η «καλύτερη» και η «ορθότερη» γραμμή του παιχνιδιού. Στο πλαίσιο ενός δέντρου σε παιχνίδι αναζήτησης με Τεχνητή νοημοσύνη (όπου ο όρος αυτός είναι πιο κοινός) μπορεί να αναφέρεται και σε μια αλληλουχία κινήσεων, η οποία επί του παρόντος πιστεύεται ότι είναι η πλέον συμφέρουσα, αλλά δεν είναι εγγυημένη λόγω των τεχνικών περιορισμών του αλγορίθμου αναζήτησης.

## Παραπομπές


Κατηγορία:Συνδυαστική
Κατηγορία:Θεωρία παιγνίων
Κατηγορία:Θεωρία γράφων
Κατηγορία:Τεχνητή νοημοσύνη
Κατηγορία:Αλγόριθμοι αναζήτησης
Κατηγορία:Ηλεκτρονικά παιχνίδια
Κατηγορία:Ορολογία σκακιού
Σουπρολίγκα ανδρών 2000-01

Η **Σουπρολίγκα** (FIBA SuproLeague) αποτέλεσε τη διοργάνωση του Κυπέλλου Πρωταθλητριών ομάδων καλαθοσφαίρισης της Ευρώπης, που διεξήγαγε η FIBA την περίοδο 2000-01. Μέχρι εκείνη την εποχή υπήρχε μία διοργάνωση, το Κύπελλο Πρωταθλητών Ευρώπης της FIBA, όμως, την περίοδο 2000-01 οι κορυφαίες ευρωπαϊκές ομάδες χωρίστηκαν σε δύο διακριτές διοργανώσεις του ίδιου επιπέδου που διεξάγονταν παράλληλα, η «Σουπρολίγκα» της Διεθνούς Ομοσπονδίας Καλαθοσφαίρισης (FIBA) και η «Ευρωλίγκα» μιας νεοϊδρυθείσας τότε εταιρείας (Euroleague Basketball) σε συνεργασία με την Ένωση Ευρωπαϊκών Επαγγελματικών Συνδέσμων Καλαθοσφαίρισης (ULEB).

## Οι ομάδες διχάστηκαν
Η Ευρωλίγκα (ιστορικά γνωστή ως «Κύπελλο Πρωταθλητριών Ευρώπης») ιδρύθηκε αρχικά από τη FIBA ​​και διεξαγόταν υπό τη σκέπη της από το 1958 μέχρι το καλοκαίρι του 2000, ολοκληρώνοντας την περίοδο 1999–2000. Τότε ήταν που δημιουργήθηκε η εταιρεία Euroleague Basketball.

Περιέργως, η FIBA ​​δεν είχε ποτέ ως εμπορικό σήμα το όνομα «Euroleague» οπότε η Euroleague Basketball το χρησιμοποίησε απλά χωρίς νομικό πρόβλημα, επειδή η FIBA ​​δεν μπορούσε να κινηθεί νομικά γι' αυτό, έτσι έπρεπε να βρει ένα νέο όνομα για τη διοργάνωση. Οπότε, η περίοδος 2000–2001 ξεκίνησε με 2 διακριτές κορυφαίες ευρωπαϊκές διοργανώσεις επαγγελματικών ομάδων καλαθοσφαίρισης, τη «Σουπρολίγκα» και τη νέα «Ευρωλίγκα».

Το ρήγμα στο κορυφαίο επίπεδο ευρωπαϊκών διασυλλογικών διοργανώσεων καλαθοσφαίρισης, αρχικά δεν έδειξε σημάδια υποχώρησης. Κορυφαίοι σύλλογοι χωρίστηκαν μεταξύ των δύο πρωταθλημάτων, με τον Παναθηναϊκό, τη Μακάμπι, την ΤΣΣΚΑ Μόσχας και την Εφές Πίλσεν να παραμένουν στη FIBA, ενώ ο Ολυμπιακός, η Κίντερ Μπολόνια, η Ρεάλ Μαδρίτης, η Μπαρτσελόνα, η Ταού Κεράμικα και η Μπενετόν Τρεβίζο εντάχθηκαν στη Euroleague Basketball.

## Δύο ηπειρωτικές πρωταθλήτριες
Το Μάιο του 2001, η Ευρώπη είχε δύο ηπειρωτικές πρωταθλήτριες, τη Μακάμπι της Σουπρολίγκα (FIBA) και την Κίντερ Μπολόνια της Ευρωλίγκας (Euroleague Basketball / ULEB). Οι ηγέτες των δύο οργανισμών συνειδητοποίησαν την ανάγκη να καταλήξουν σε μία ενιαία διοργάνωση. Κατά τη διαπραγμάτευση που ακολούθησε, η Euroleague Basketball ήταν σε πλεονεκτική θέση έναντι της FIBA, η οποία και συμφώνησε τελικά με τους όρους της. Ως αποτέλεσμα, η Ευρωλίγκα ενσωματώθηκε πλήρως υπό τη σκέπη της Euroleague Basketball, ενώ οι ομάδες που συμμετείχαν στη Σουπρολίγκα, εντάχθηκαν στη νέα Ευρωλίγκα. Σήμερα είναι αποδεκτό το γεγονός ότι εκείνη την περίοδο υπήρξαν δύο πρωταθλήτριες ομάδες καλαθοσφαίρισης στην Ευρώπη.

## Ο σχηματισμός της νέας Ευρωλίγκας
Ένα χρόνο αργότερα, η Euroleague Basketball και η FIBA αποφάσισαν ότι η Ευρωλίγκα θα είναι η κύρια ηπειρωτική διοργάνωση, στην οποία θα μετέχουν οι κορυφαίοι επαγγελματικοί σύλλογοι καλαθοσφαίρισης της Ευρώπης.

## Παραπομπές


## Εξωτερικοί σύνδεσμοι
* SuproLeague - FIBA Europe
* Linguasport.com SuproLeague 2001
* Eurobasket.com SuproLeague

2000-01
Ευρωλιγκα ανδρων
Ευρωλιγκα ανδρων
Ινδική άμυνα της βασίλισσας

Η **Ινδική άμυνα της βασίλισσας** (*Queen's Indian Defense*) ή πιο σύντομα **Ινδική της βασίλισσας** είναι ένα άνοιγμα στο σκάκι, το οποίο χαρακτηρίζεται από τις αρχικές κινήσεις 1.δ4 Ιζ6 2.γ4 ε6 3.Ιζ3 β6 (σε αλγεβρική σημειογραφία).

## Θεωρία
Το άνοιγμα είναι συμπαγής άμυνα στην παρτίδα πιονιού της βασίλισσας. Η κίνηση 3...β6 αυξάνει τον έλεγχο των μαύρων πάνω στα λευκά κεντρικά τετράγωνα ε4 και δ5 καθώς προετοιμάζει το φιανκέτο του αξιωματικού της βασίλισσας, έτσι το όνομά του ανοίγματος προκύπτει από αυτόν τον ελιγμό. Όπως και στις άλλες Ινδικές άμυνες, τα μαύρα επιχειρούν να ελέγξουν το κέντρο με κομμάτια, αντί του κλασικού στυλ της κατοχής του με πιόνια.

Τα λευκά παίζοντας 3.Ιζ3 παρακάμπτουν την Νιμζοϊνδική άμυνα, η οποία προκύπτει μετά 3.Ιγ3 Αβ4. Η Ινδική άμυνα της βασίλισσας θεωρείται αδελφό άνοιγμα της Νιμζοϊνδικής, αφού και τα δύο ανοίγματα έχουν ως στόχο να παρεμποδίσουν τις προσπάθειες των λευκών να αποκτήσουν τον πλήρη έλεγχο του κέντρου προωθώντας το πιόνι τους στο τετράγωνο e4. Από κοινού, αποτελούν δύο από τις πιο σεβαστές απαντήσεις των μαύρων στην κίνηση 1.δ4.

## Βαριάντες
Η Ινδική άμυνα της βασίλισσας καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* στους κωδικούς E12–E19.

*E12 – 1.δ4 Ιζ6 2.γ4 ε6 3.Ιζ3 β6
*E13 – 1.δ4 Ιζ6 2.γ4 ε6 3.Ιζ3 β6 4.Ιγ3 Αβ7 5.Αη5
*E14 – 1.δ4 Ιζ6 2.γ4 ε6 3.Ιζ3 β6 4.ε3
*E15 – 1.δ4 Ιζ6 2.γ4 ε6 3.Ιζ3 β6 4.η3
*E16 – 1.δ4 Ιζ6 2.γ4 ε6 3.Ιζ3 β6 4.η3 Αβ7
*E17 – 1.δ4 Ιζ6 2.γ4 ε6 3.Ιζ3 β6 4.η3 Αβ7 5.Αη2 Αε7
*E18 – 1.δ4 Ιζ6 2.γ4 ε6 3.Ιζ3 β6 4.η3 Αβ7 5.Αη2 Αε7 6.0-0 0-0 7.Ιγ3
*E19 – 1.δ4 Ιζ6 2.γ4 ε6 3.Ιζ3 β6 4.η3 Αβ7 5.Αη2 Αε7 6.0-0 0-0 7.Ιγ3 Ιε4 8.Βγ2

## Παραπομπές


### Πηγές
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Queen's Indian Defense

Κατηγορία:Σκακιστικά ανοίγματα
Ευρωλίγκα ανδρών 2001-02

Η **Ευρωλίγκα 2001–02** ξεκίνησε στις 10 Οκτωβρίου του 2001 και ολοκληρώθηκε με το Final Four (Φάιναλ Φορ) στη λήξη της σεζόν, όπου οι ημιτελικοί έλαβαν χώρα στις 3 Μαΐου του 2002 και ο τελικός στις 5 Μαΐου του 2002. Στο φάιναλ φορ, όλοι οι αγώνες έγιναν στην αρένα PalaMalaguti στην Μπολόνια της Ιταλίας. Συνολικά 32 ομάδες διαγωνίστηκαν για το τρόπαιο, το οποίο κατέκτησε ο Παναθηναϊκός, που κέρδισε στον τελικό την Κίντερ Μπολόνια με 89-83. Ο Μιρσάντ Τερκτζάν ήταν ο MVP της κανονικής περιόδου και ο Ντέγιαν Μποντιρόγκα του Παναθηναϊκού ανακηρύχθηκε MVP του Top 16 και του Final Four.

## Παραπομπές


## Εξωτερικοί σύνδεσμοι
* Euroleague 2001/02 ULEB Euroleague 2001/02
* Euroleague.net - Official Euroleague homepage.
* Eurobasket.com - Popular basketball news site.
* TalkBasket.net - Basketball forum.

2002
Ευρωλιγκα ανδρων
Ευρωλιγκα ανδρων
Ινδική άμυνα του βασιλιά

Η **Ινδική άμυνα του βασιλιά** (*King's Indian Defence*) ή πιο σύντομα **Ινδική του βασιλιά** είναι ένα άνοιγμα στο σκάκι, το οποίο χαρακτηρίζεται από τις αρχικές κινήσεις (σε αλγεβρική σημειογραφία):

:1.δ4 Ιζ6 
:2.γ4 η6 

## Θεωρία
Η Ινδική άμυνα του βασιλιά είναι ένα υπερσμοντέρνο άνοιγμα, όπου τα μαύρα επιτρέπουν σκόπιμα στα λευκά να αποκτήσουν τον έλεγχο του κέντρου με τα πιόνια τους, έχοντας ως σκοπό να το προσβάλουν εν συνεχεία με τις κινήσεις ...ε5 και ...c5. Τα μαύρα προτίθενται να δώσουν άμεση συνέχεια με τις κινήσεις 3...Αη7 και 4...δ6. Η Άμυνα Γκρίνφελντ προκύπτει με μεταφορά όταν τα μαύρα παίξουν εναλλακτικά 3...δ5. Οι βασικές επιλογές στην τρίτη κίνηση των λευκών είναι 3.Ιγ3, 3.Ιζ3 και 3.η3, ενάντια σε αυτές τις κινήσεις παίζεται τόσο η Ινδική του βασιλιά όσο και η Άμυνα Γκρίνφελντ.

Η Ινδική άμυνα του βασιλιά καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς E60–E99.

## Βαριάντες

## Παραπομπές


### Πηγές
*

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: King's Indian Defence

Κατηγορία:Σκακιστικά ανοίγματα